એકવખત ઈ.સ. ૧૯૬૨માં યોગીજીમહારાજ ગઢડામાં ઘેલાનદીના તટમાં ભક્તો સાથે બિરાજમાન હતા. તે વખતે સોખડાના ભક્તરાજ અંબાલાલભાઈ કિશોરભાઈ પટેલે ગઢડાના શિખરબદ્ધ મંદિર તરફ પોતાનો હાથ બતાવીને; યોગીબાપાને સોખડામાં પણ એવા જ ભવ્ય મંદિરના સર્જન માટે પ્રાથર્ના કરી. ત્યારે બાપાએ દસ મિનિટ ધૂન કરાવીને દૂર ઊભેલા પોતાના અંગત સેક્રેટરી તથા પ્રાણસમા પ્રભુદાસભાઈ (પ.પૂ. હરિપ્રસાદસ્વામીજી)ને પોતાની નજીક બોલાવી ત્રણ ધબ્બા મારીને અંતર્યામીપણે કહેલું, ‘જાઓ....સોખડામાં ત્રણ શિખરનું મંદિર થશે.’ મંદિરનિર્માણ અંગેનો મનોરથ તો અંબાલાલભાઈનો હતો, જ્યારે તે અંગેના આશીર્વાદ યોગીબાપાએ આપ્યા પ્રભુદાસભાઈને! યોગીબાપાની આ લીલાની શું કલ્પના કરીશું!